JUMAL KÕNELEB
Tere jälle!
Tore on olla täna koos teiega.
Kui täna saate eest palvetasin, nägin vaimusilmas üht rahvast.
Nägin rühma inimesi, meid kõiki.
Nägin meid, kes oleme tulnud Issanda palge ette.
Me tuleme Tema ette nagu oleme
ja otsime tarkust ning abi oma elu erinevate väljakutsete jaoks.
Nägin seda inimeste hulka nagu nad oleksid pagulased.
Mitmetel oli väsinud ja kustunud pilguga.
Neil oli õlgadele võetud vana kulunud pleed,
seljas räbaldunud kerjuseriided
ning määrdunud ja liiga rängast tööst parkunud käed.
Jalad valutasid pikast seismisest
ja väga pikast teekonnast läbi Euroopa.
See oli otsekui andestust paluv pagulasrühm.
Seisime Taevaisa koduväravate taga ja vaatasime Tema maad.
Me vaatame imelisi tõotusi, headust ja sõnu,
mida leiame Tema Sõnast.
Samas me ei tea, kas oleme oodatud või mitte?
Tunneme miskipärast tugevalt, et me ei ole teretulnud.
Me imetleme neid lubadusi, imetleme seda Taevariiki,
himustame Isa tõotusi ja Tema armastust
ja ometi imetleme me neid otsekui eemalt, vahemaa tagant.
Oma südames tunneme, et me ei ole ikkagi teretulnud.
Isa Kuningriigi uks on avali, aga me ei julge sinna sisse astuda.
Mida Issand seepeale teeb?
Ta näeb meid.
Näeb kogu seda hulka, kes ei julge sisse tulla
ja Ta tuleb müüride vahelt välja.
Ta tuleb meie pagulaslaagrisse, kus me vaesed istume lõkke ääres
ja keedame oma lihtsat sööki. Ta tuleb sinna.
Ta tuleb oma riigi müüride vahelt välja
istub sinna meie juurde, avab Piibli ja hakkab jutustama.
Ta hakkab õpetama ja selgitama, kuulab, vastab ja õpetab.
Saame Temalt küsida kõiki meid vaevavaid küsimusi,
saame oma südamed avada ja imestada.
Ta vestleb meiega, kuni me süda jääb rahule.
Kuni me julgeme tõusta, võtta Tal käest kinni
ja minna koos Temaga Isa Kuningriiki sisse.
Headuse, armastuse, rõõmu riiki.
Puhkuse ja turvalisuse riiki.
Me saame panna hirmu ees ukse kinni
ja võime jääda elama Ta kuningriiki, Tema ligiollu.
Kiri Efeslastele 2:12 ütleb nii:
"...teie olite tol ajal ilma Kristuseta,
kaugel eemal Iisraeli kodakondsuse õigusest
ja võõrad tõotuselepingule,
teil ei olnud lootust ega Jumalat siin maailmas.
Nüüd aga Kristuses Jeesuses olete teie,
kes te varem olite Jumalast võõrdunud,
saanud lähedaseks Kristuse vere läbi."
Sest tema on meie rahu, kes on mõlemad liitnud üheks
ja lõhkunud maha vaheseina - see tähendab vaenu..."
Ta lõhkus maha kõik vaenu, mis oli minu ja Isa vahel.
"...oma ihu kaudu,
kui ta muutis kehtetuks käskude Seaduse."
Kõik need süüdistused ja tingimused: "Kui sa pole hea või ei tee seda."
Ta tegi kehtetuks kõik need käsud.
"...et luua eneses need kaks üheksainsaks uueks inimeseks,
tehes rahu,
ning et lepitada Jumalaga mõlemad ühesainsas ihus risti kaudu,
surmates risti peal vaenu.
Ta on tulnud ja kuulutanud rõõmusõnumit rahust teile,
kaugelolijaile, ja rahu lähedalolijaile,
sest tema läbi on meil mõlemal ühesainsas Vaimus
ligipääs Isa juurde."
Tema kaudu on meil ligipääs Isa juurde.
"Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed."
Kui uurime Piiblit ja Tema Sõnu, kui veedame aega Tema ligiolus,
siis kasvab iga kord me turvatunne.
Iga kord toimub me südametes mingi muutus.
Jumala Sõna on seeme,
mis kannab vilja selle Sõna liigi järele.
Turvalisus, armastus, rahu, rõõm ja usk kasvavad.
Iga kord, kui veedame Temaga hetke,
saame heita eneselt oma koorma, kerjuse mure, või vaevarüü.
Kerjuserüü, mida oleme harjunud kandma.
Ka täna võime lasta Jumala Sõnal mõjuda me südames.
On imeline, et Kristus on meid üheks loonud.
Nii need, kes olid lähedal kui need, kes olid kaugel.
Oleme kõik sama väärtuslikud.
Soost, nahavärvist, rahvusest hoolimata.
Oleme kõik sama väärtuslikud.
Jeesuse kaudu on kõigil ligipääs Isa juurde.
Vanemate klasside usuõpetustundides
käsitleme praegu maailma erinevaid usundeid.
On huvitav näha, et Jeesus on ainuke,
kes on iial ütlenud: "Mina olen tee, tõde ja elu."
Ka teised usundid püüavad õpetada häid teid,
juhatada oma uskumust mööda teele, mis võiks viia parema eluni.
Jeesus aga ütleb: "Mina olen see tee.
Mina olen tõde ja elu."
See tuleb sellest, et Ta tõesti on ainuke tee Isa juurde.
Jeesus ütleb,
et keegi ei või minna Isa juurde muidu kui Tema kaudu.
Miks see nii on?
Sest Tema on ainsana surnud meie pattude eest.
Ta on ainuke, kes on tõesti Jumala Poeg
ja kellel ainsana oli võimalus ning armulikkus meie vastu,
et Ta suri meie eest. Ta on lepitanud meie patud.
Mitte keegi teine pole seda teinud.
Milline on see tee, kes on Jeesus?
Milline on see Jumal?
Nagu Joy kirjeldas, ei julge paljud Talle lähenedagi.
Me näeme Teda valesti. Võib-olla väga range Isana.
Sellisena, kes ootab võimalust meid haiguse läbi korrale kutsuda.
Meil võib olla Tema kohta igasuguseid kummalisi käsitlusi.
Milline on tee, mis viib Jumala kuningriiki?
Esimene kiri Korintlastele 12:31 ütleb nii:
"Ja ma näitan teile veel ülevama tee."
On olemas teistest teedest ülevam tee.
Võrratult parem tee.
Kõrgem ja parim tee. - Rootsikeelne Piibel ütleb nii:
"Och nu visar jag er en väg som vida överträffar alla andra."
Ehk: "Ja ma näitan teile tee, mis ületab kaugelt kõik teised."
King James Versioon ütleb: "Näitan teile eriliselt särava tee."
Algkeeles tähendab sõna "ülevam" "teisi edestav"
ehk asi, mis on teistest palju etem.
"Ülev, kõrge, kõrgehinnaline, märgatav, uhke, eriline,
ülikülluslik, rohke, rikas tee, ülivõimsalt hiilgav,
mõõtmatult eriline tee."
Mis tee see selline on? Mis on parim tee?
Milline tee on teistest ülevam? Mis tee see on?
Kuidas võis Jeesus öelda, et Tema ise on see tee?
Kui sa esimese Korintlaste kirja edasi loed
ja hüppad järgmisesse, 13. peatükki,
siis millest see räägib?
See on ju üks tuntuim peatükk.
See räägib armastusest.
"Kui ma räägiksin inglite keeles, aga mul ei oleks armastust..."
See peatükk räägib pikalt armastusest.
See lõppeb armastusega.
Armastus on see tee.
Miks Jeesus ütleb: "Mina olen tee?"
Sest Jumal on armastus.
Kui Joy jagas seda nägemust, siis kogesime, et see on põhjus,
miks me siin istume ja teeme neid saateid.
Me tahame ja kogeme,
et Jumal tahab nende saadete kaudu avada sullegi tee
sinna tõotatud maale.
Tee armastava Jumala juurde, nii et õpid Teda tõeliselt tundma
ning juurdud Tema headusesse ja juurdud Ta armastusse.
Nii, et pääsed hirmudest,
pääsed muredest
ja valedest arusaamadest Jumala kohta.
Valedest arusaamadest, valedest ja pääsed Jumala kuningriiki.
Kuigi oleme usklikud,
võivad paljud meist elada täiesti erinevas maailmas -
hirmu, haiguse ja pimeduse sees.
Jumal tahab meid sealt ära viia, tuues oma riigi sinu ja minu ellu.
See tee on armastuse tee.
Keset selle maailma probleeme, meie elude eirinevaid väljakutseid
ja keset seda kõike, mis on me ümber,
on olemas imeline, võrratu, eriline, hiilgav, ülivõimas, külluslik tee -
imeline armastuse tee.
Johannese evangeeliumis 13:34 ütleb Jeesus nii:
"Ma annan teile uue käsu: armastage üksteist!
Nõnda nagu mina teid olen armastanud,
armastage teiegi üksteist!"
Ta andis meile ühe ainsa käsu: "Armastage üksteist!"
Matteuse evangeelium 22:35
"Ja üks seadusetundja nende seast küsis teda kiusates:
Õpetaja, milline käsk Seaduses on suurim?”
Milline see on?
"Jeesus vastas talle:
Armasta Issandat, oma Jumalat, kogu oma südamega."
See pole just raske, sest me vajame Teda nii väga.
"...ja kogu oma hingega ja kogu oma mõistusega!
See ongi suurim ja esimene käsk.
Teine on selle sarnane: Armasta oma ligimest nagu iseennast!
Neis kahes käsus on koos kogu Seadus ja Prohvetid.”
Armastuses.
Kiri Galaatlastele 5:14
"Sest kogu Seadus sisaldub täielikult ühes lauses:
Armasta oma ligimest nagu iseennast!”
Seda kutsutakse Piiblis isegi kuninglikuks seaduseks.
Kuninglik seadus.
Iga inimene vajab armastust. Joy vajab ja mina vajan.
Iga inimene vajab armastust. Meid on sellisteks loodud.
Jeesus kutsub meid teistest ülevamale teele.
See on armastuse tee. Tee, mille jaoks meid on loodud.
See ei ole füüsiline tee, aga see on tõeline tee.
Nagu Joy luges, on kogu Seadus selles ühes käsus täidetud.
Ometi kirjutatakse 1 Johannese kirjas 4:16
"Ja me oleme tunnetanud ja uskunud armastust,
mis Jumalal on meie vastu.
Jumal on armastus
ja kes püsib armastuses, püsib Jumalas
ja Jumal püsib temas."
See võib kõlada liiga lapsikult, aga tõde on see,
et kui julgen uskuda sellesse, et Jumal armastab mind,
et ma olen Tema armas poeg, nagu Isa Jeesusele ütles:
"Sina oled minu armas Poeg, kellest mul on hea meel!",
kui julgen uskuda, et sama käib ka minu kohta
ja et Jeesuse vere kaudu on mu patud andeks antud
ja ma olen Temas juba õigeksmõistetud,
olen saanud kingiks õiguserüü, siis võin sama julgelt öelda:
"Ma olen Isa armas poeg, kellest Tal on hea meel."
Siis ma astun sellele teele, kus Jeesus ütleb: "Püsi sellel teel.
Ära mine paremale ega vasakule, ära mõtle, et sa ikka ei suuda,
et sa ikka ei oska, et oled vilets patune,
vaid tule alati tagasi sellele teele."
Kes püsib armastuses, see püsib Jumalas.
Johannese evangeeliumis 15:9 ütleb Jeesus:
"Nõnda nagu Isa on armastanud mind, olen minagi armastanud teid."
Jeesus ütleb: "Sama palju, kui Isa mind on armastanud,
olen mina teid armastanud. Te olete sama kallid."
"Jääge minu armastusse!"
Uskuge seda armastust, püsige selles armastuses!
Johannese evangeelium 15:4
"Jääge minusse ja mina jään teisse.
Nii nagu oks ei suuda kanda vilja omaette,
kui ta ei jää viinapuu külge,
nõnda ka teie, kui te ei jää minu külge."
Tunnen oma vaimus, kuidas Issand igatseb seda,
et ka sina ja igaüks meist võiks uskuda seda,
et me tõesti oleme armsad.
Me pole armsad ainult siis, kui oleme edukad ja saame hakkama,
kui oleme kaunid ja kenad ning oskame igasuguseid asju,
vaid me oleme alati armsad ja jääme alati armsateks.
Ka siis, kui me läbi kukume ja pattu teeme.
Oleme ikkagi Tema armsad lapsed.
Täpselt nagu minu ja Joy lapsed, on meie jaoks alati kallid.
Kui neil on ka raskusi ja kui nad sattuvad jamadesse,
palvetame me nende eest seda enam.
Me hoolitseme nende eest, sest me armastame neid.
Kui me kõik julgeks võtta vastu selle identiteedi,
et ma olen Isale kallis, olen Taevaisa armas laps,
sõltumata sellest, mida tunnen,
või sõltumata oma vigadest, pattudest, minevikust,
tulevikust ja olukordadest.
Ma olen alati Talle armas.
Sõltumata, et teised inimesed ei pruugi mind alati mõista
või kohtlevad mind halvasti - Isa armastab mind ikkagi.
Siis olen ma kaitstud.
Selle teele tahab Jumal meid juhatada.
Miks see nii on, et Ta mind armastab?
Kuidas ma võin olla kindel, et Ta mind armastab?
Kuidas Ta saab mind armastada, kui ma tean, et teen vigu?
Kui uurime 1 Korintlaste kirja 13. peatükki,
mis ütleb, et suurim on armastus,
siis minu jaoks on see peatükk selline,
et seda lugedes tunnen ma end alati pahasti.
Ma tunnen iga kord, et ma pole selleks suuteline.
Armastus on lahke, armastus ei ole kade,
armastus ei kelgi ega hoople, ei käitu näotult, ei otsi omakasu,
ei ole kibestunud ega meenuta kogetud halba,
ei tunne rõõmu ülekohtust, rõõmustab ühes tõega.
Katab kõik, talub kõik...
Ma miskipärast alati tõlgitsen selle
kui valjuks minu vastaseks süüdistuseks.
"Sa pole seda teinud, sa ei suudagi seda teha!"
Kui see meiega Piiblit lugedes juhtub, siis me ei tohiks joosta selle eest ära
ja keerata kiiresti järgmist lehekülge.
Tasub jääda selle juurde ja paluda: "Isa, aita mind!
Miski on nüüd mäda ja ma ei mõista seda kohta.
Mida see tähendab?"
Ma vaatasin, mida algkeeles öeldakse?
Iga kord, kui siin on kirjas sõna "armastus",
kasutatakse algkeeles sõna "agape".
Iga kord öeldakse siin,
et AGAPE armastus on pikameelne ja lahke.
Agape ei ole kade ega kelgi.
Me teame, mis on agape. Agape on Jumala armastus.
Agape armastus on armastus, mida leidub ainult Jumalas.
Agape armastus ei ole inimese armastus.
Agape armastus on väljateenimatu armastus
ja üksnes Jumalas on agape armastust.
Piibli järgi on Jumal armastus ehk agape.
Agape armastus tähendab iseenese ohverdamist teiste heaks
ja teise isiku asetamist enese omast ettepoole.
Kui Jumala osutatud armastus ei saagi mingit vastuarmastust,
armastab agape ikkagi.
See annab, ega oota midagi vastutasuks.
Agape armastab isegi siis, kui sellest pole mingit kasu.
Jumal, agape, armastab.
Mitte sellepärast, et oleksime selle ära teeninud,
vaid sellepärast, et see on Tema olemus.
See on Tema omadus - see, millest Ta koosneb.
Ta ei saa mitte armastada.
Jumala armastus tuleb kõige selgemini esile Jeesuse ristil.
Agape on Jumala armastus. See ei olegi minu armastus.
See on Jumala armastus.
Asi pole minu võimes armastada ega üldse minu armastuses.
Hoopis selles, milline on Jumal minu vastu.
See on just see, mida Ta tahab meid uskuvat.
Seda, et Ta tõesti armastab meid.
Küsimus on Tema armastuse vastuvõtmises.
Piibel ütleb kirjas Roomlastele 5:8
"Ent Jumal teeb nähtavaks oma armastuse meie vastu sellega..."
Kuidas Jumal meile oma armastust näitab?
"...et Kristus suri meie eest, kui me olime alles patused."
Jumal pole selline, kes ootaks, et oleksime täiuslikud
ja siis Ta kallistab meid.
Jeesus ei oodanud, et inimesed tuleks enne Jeruusalemma kokku,
paastuks, palvetaks ja parandaks meelt
ja siis Ta tuleb ning sureb nende eest.
Ta suri meie eest siis, kui me alles patused olime.
Seetõttu võime lugeda 1 Korintlase kirja 13 ptk'i nii
ja selle asemel, et olle pinges,
võime asendada sõna armastus igal pool sõnaga Jumal.
"Jumal on pika meelega, Jumal hellitab, Ta ei ole kade,
Jumal ei kelgi ega hoople, Ta ei käitu näotult,
Ta ei otsi omakasu, Ta ei ärritu.
Ta ei jäta meelde paha,
Tal ei ole rõõmu ülekohtust, aga Ta rõõmustab tõe üle.
Ta lepib kõigega,
Ta usub kõike, Ta loodab kõike, Ta talub kõike.
Jumal ei kaota kunagi.
Olgu ennustused - need kõrvaldatakse,
olgu keeled - need vaibuvad, olgu tunnetus - see lõpeb ära.
Sest poolikult me tunnetame ja poolikult me ennustame,
aga kui tuleb täielik, siis kõrvaldatakse poolik...
Ent nüüd jääb usk, lootus, armastus, need kolm,
aga suurim neist on armastus." Suurim neist on Jumal.
Palvetame.
Tänu, Isa, et Sinu armastus on mõõtmatu.
Tänu, Taevaisa, et Sina oled armastus.
Ma palun,
et võiksid Püha Vaimu kaudu avada me kõikide südamed
võtma vastu Sinu armastust.
Tänu, Issand, et lubad oma Sõnas,
et Sinu armastus on meisse välja valatud
Püha Vaimu kaudu.
Tänu, Püha Vaim, et puudutad me kõikide südameid
ja kinnitad ning valad oma armastust meisse nii,
et võime seda kogeda, tunda ja mõista.
Nagu Paulus kirjutab:
et mõistaksime, milline on armastuse laius, kõrgus ja pikkus,
juurduksime Kristuse armastusse ning püsikisme selles.
Isa, aita meid püsida Sinu armastuses!
Aita meil uskuda Sinu armastust ja püsida selles.
Tänu, Issand, et Sina oled armastus. Aamen.
Jumal on armastus ja on imeline Teda tundma õppida.
Temasse on imeline juurduda.
Kui soovid õppida tundma Jumalat, kes on armastus,
võid lugeda minu kirjutatud raamatut "Jumal on armastus".
Teine raamat käsitleb Püha Vaimu
ja kuidas õppida tundma Teda, kes on meile antud isik,
kelle kaudu Jumal saab elavaks ka sinu elus.
Neid võib tellida meie internetilehelt: www.kristillinenkoulu.org
Telli kasvõi e-kirja teel.
Kui soovid toetada nende saadete tegemist,
võid helistada numbrile 900 1777 (Kõne maksab Eestis 7 eurot.)
Võid kasutada ka TV7 kontonumbreid, mida näed saate lõppedes ekraanil.
Täna aga soovime sind julgustada - jää Tema armastusse!
Usu, et sa oled alati Tema armas laps! Igavesti.
TV7 annetustelefon: 900 1777 (7 eur) TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin